इस फिल्म का सफर शुरू से ही बहुत मुश्किल रहा. राजपूतों के लगातार विरोध के कारण सेंसर बोर्ड ने इसमें कई बदलाव के बाद जैसे-तैसे रिलीज की अनुमति दी है. इन बदलावों के तहत यह डिस्क्लेमर देना है कि इस कहानी का इतिहास से कोई लेनादेना नहीं है. पद्मावती का नाम बदलकर पद्मावत कर दिया गया. कुछ जगहों के नाम बदल दिए. इस फिल्म के एक गाने ‘घूमर’ में भी बदलाव किया गया. बदलाव यह है कि पद्मावती बनी दीपिका पादुकोण जब घूमर करती हैं तो उनके पेट का कुछ हिस्सा नजर आता है. इस पर करणी सेना के ऐतराज को देखते हुए दीपिका के पेट के उस हिस्से को जीएफएक्स से ढंक दिया. ये बदलाव हुए, इसके अलावा फिल्म में कई कट भी लगे हैं.